סיילו מחיקו

* 1ra
* 2da
* 4ta

## ביוגרפיה

אנחלס אינצ'אוסטי, מוכרת יותר כסיילו מחיקו, היא מייסדת הבית הקסום ולוליינית לשעבר בקרקס הקסום. היא שמחה, רגישה, אמיצה וטובת לב. בתחילה היא נאיבית וקשה לה להאמין ברוע של אנשים, אבל בהמשך הופכת את החיסרון הזה לכוח על מנת לגאול אותם. בשל מאבקה למען חלומותיהם של הילדים של קרן ב.ב, היא ייסדה את להקת הטין אנג'לס. היא בתם הבכורה של אלבה אורטגה וקרלוס מריה אינצ'אוסטי, אשר עטפו אותה באהבה. יום אחד נהרג אביה בעקבות תאונה, ואמה החלה להיחלש ממחלה. אלבה מתה בלדתה את בתה השנייה, עוזבת את הבנות לחסדיו של ברטולומה, יורש אחוזת אינצ'אוסטי. ברטלומה לוקח את הבנות ליער, ואומר לאנחלס להיכנס לעומקו, שם תמצא פיות שיחיו את אמה. לאחר מכן הוא נוטש אותה. הזעזועים הרגשיים הרצופים יגרמו לה לאמנזיה ושכיחת שמה. בעלי הקרקס הקסום מצאו אותה לבדה ביער, והחליטו לאמצה ולכנותה בשם סיילו מחיקו (בעברית: שמיים קסומים) כשהבינו שהיא אינה זוכרת דבר. השלושה חיו יחד במשך ,שנים עד שהזוג נהרג והקרקס נמכר בשל חובות מצטברים.

## השתתפות בעונה הראשונה

במהלך המופע האחרון של הקרקס סיילו פוגשת את אללי. סיילו מסייעת לאללי לברוח ולחזור לאחוזה. בדרך פוגשת אללי לראשונה בניקולס באוור והשניים מתאהבים ממבט ראשון. מכיוון שניקולס בטוח שסיילו גנבת, הוא מסייע לה להשיג עבודה בתור עוזרת בקרן ב.ב, עבודה אותה ברטו מנסה לסכל כל הזמן. סיילו הולכת לפסיכולוג אשר נותן לה תרופה שמותירה את זכרונותיה מודחקים. במשך הזמן, מתאהבים סיילו וניקו יותר ויותר. סיילו מנסה לסייע לילדים להגשים את חלומותיהם, בעודה מתעלמת ממניעיו האמיתיים של ברטולומה. היא מקימה עם מר, רמה, טיאגו, טצ'ו וחסמין את להקת טין אנג'לס. סיילו וניקו מחליטים לממש את אהבתם, למרות המכשולים העומדים בדרכם: מרקוס, שמחבב את סיילו ואף סוחט אותה על מנת שתינשא לו, ומלווינה, האקסית של ניקו. סיילו מחליטה לטפל בבעיית האמנזיה שלה ופוגשת את אלכס, הסובל אף הוא מאמנזיה. הוא שוכח כל מה שקרה לו ביום שלפני, לכן כותב הכל במחברתו. סיילו היא האדם היחיד שאלכס זוכר. אלכס מתאהב בסיילו, אך מבין ומקבל את רגשותיה לניקו. באותו הזמן מחליט ניקו להנשא למלווינה מכיוון שהיא בהריון ממנו. סיילו נותרת שבורה ומחפשת נחמה אצל אלכס. היא מגלה לו את דבר ההתעללות שברטולומה מבצע בילדים. היא אף חושפת בפניו את זהותה האמיתית - אנחלס אינצ'אוסטי, היורשת האמיתית של אחוזת אינצ'אוסטי ואחותה של לוס.ניקו וסיילו מחדשים את יחסיהם, לאחר שניקו מתגרש ממלווינה, ולבסוף מחליטים להינשא. סיילו ולוס הן כעת הבעלים והיורשות של ירושת אינצ'אוסטי, וביחד עם ניקו היא מחליטה להפוך את הקרן לבית, ולהיות אפוטרופוסית של כל ילדי הקרן. בסוף העונה נשאבת סיילו לשעון.

## השתתפות בעונה השנייה

הופעתה של סיילו מתחילה מהממד האחר, לאחר חציית השער. בתחילה, היא אינה יודעת מדוע היא שם, וחושבת על חזרה לניקו ולילדי "הבית הקסום". היא מכירה את טיק טק, אשר מאמן אותה על מנת שתוכל להגיע לאאודמון.כשסיילו מגיעה לאאודמון היא פוגשת את אספרנסה באוור, שמעניקה לה ידע. סיילו חוזרת לכדור הארץ, הפעם בעלת מיומנויות וידע, אך שוב עם אמנזיה. תאגיד ס"ס מנסה לחטוף אותה, אך למזלה היא פוגשת בחברו הטוב של ניקו, סלבדור, המעניק לה את השם הבדוי: "לינדה ברבה", ומסייע לה לתור אחר משפחתה. נוסף על סלבדור, היא מקבלת סיוע מטיק טק, אשר מעניק לה קופסה מלאה בחפצים שיסייעו לה במשימתה. התאגיד מנסה בכל כוחו למנוע מסיילו ומניקו להיפגש. רק לאחר שסלבדור וסיילו מחליטים להינשא על מנת שלסיילו תהיה זהות, מגיע ניקו לחתונה ועוצר אותה. הנישואים נכשלים, וסיילו שבה לביתה. למרות האהבה המורעפת עליה, סיילו מרגישה שחייה אינם חיים, ושזכרונה אינו כתמול שלשום. היא מגלה כי היא בהריון, אולם לא יודעת מי האבא. ניקו וסלבדור נלחמים עליה. הילדים מתחילים עם בעיות גיל ההתבגרות שלהם. בשל ההתכתשות המתמדת, מחליטים סיילו וניקו להתגרש. כתוצאה מכך, נכנסת סיילו לדיכאון עמוק. חואן קרוס מעוניין לסכל את הריונה של סיילו. בתחילה היא מסרבת, אך לאחר מספר בדיקות, הוחלט על ניתוח. ברגע הניתוח מופיע טיק טק ומציל אותה. לבסוף, מקבלת סיילו מחדש את זכרונה, ומגלה כי ניקו הוא אבי הילד. סיילו מבינה כי בעת שהייתה באאודמון, הריונה לא התקדם. ניקו וסיילו שבים להיות יחד,אך הקשר ניתק כשניקו נשאב לשער שבשעון,סיילו מוצפת והיא עצובה ובמהלך היעדרותו של ניקו, מנסה סיילו להילחם בחואן קרוס באמצעות כוחותיה המיוחדים. מספר חודשים לאחר מכן, כאשר ניקולס חוזר מהעתיד, הם נישאים ומובילים את הילדים לגלות את ייעודם. הם נפרדים מילדיהם טרם עזיבתם לירח הדבש, ונותנים להם חפץ מהתיבה, שיקחו עמם לכשיפתחו את הספר

## השתתפות בעונה השלישית

היא אינה נלקחת לעתיד עם הילדים, אשר מתבלבלים בתחילה בינה ובין בתה, פס, הדומה לה מאוד. כשהם מגיעים למנדליי, פס ואספרנסה מראות להם סרטון של סיילו, כורעת ללדת את פס, שמסבירה לנערים שהם נסעו 22 שנים אל העתיד כדי למלא את ייעודם. היא גם מופיעה בפרק "הטרגדיה" בשנת 2018 (בת 32), משוחחת שיחות וידאו עם פס, בסרט הדוקומנטרי של ולה "להתיר קשרים" (2018). קולה נשמע פעמים אחדות בשיחות טלפון עם דמויות שונות. מתגלה שהיא וניקו חיים באוסטרליה, אך מעורבים במה שקורה לילדים בעתיד. בפרק 129 מופץ בחדשות כי היא טרוריסטית וכי יש להרגה, בחדשות יוצאת ידיעה כי היא נהרגה.

## בעונה הרביעית

היא מוזכרת על ידי בתה, פס בפרק 5 ובמספר פרקים אחרים. כשכריסטובל חוזר הוא מזכיר שניקו ומלווינה בסדר, אך דבר לא ידוע על סיילו. ניתן להניח כי היא באאודמון. היא מופיעה בפרק האחרון של העונה יחד עם ניקו.